laion/Wikipedia-Exotic huggingface dataset:
რევაზ გრძელიძე

რევაზ კონსტანტინეს ძე გრძელიძე (დ. 1 აგვისტო, 1930, სოფ. ბარი (ონის მუნიციპალიტეტი), — გ. 28 დეკემბერი, 1998, თბილისი) — ქართველი ისტორიკოსი, ისტორიის მეცნიერებათა დოქტორი (1974), პროფესორი (1976), საქართველოს მეცნიერებათა დამსახურებული მოღვაწე (1990). დაამთავრა თბილისის სახელმწიფო უნივერსიტეტის (თსუ) ისტორიის ფაკულტეტი 1953 წელს. 1960–1964 წლებში იყო საბჭოთა კავშირის კომუნისტური პარტიის (სკკპ) ისტორიის კათედრის უფროსი მასწავლებელი, 1965–1976 წლებში — მეცნიერული კომუნიზმის კათედრის დოცენტი, 1977–1981 წლებში — თსუ პრორექტორი, 1987–1991 წლებში — თსუ სკკპ ისტორიის კათედრის, ხოლო 1991–1998 წლებში — პოლიტიკურ პარტიათა ისტორიის კათედრის გამგე. იკვლევდა საქართველოს უახლესი ისტორიის საკითხებს. საქართველოს დამოუკიდებლობის ეროვნული კომიტეტი (ავტორი). - თბილისი, თბილ. უნ-ტის გამ-ბა, 1995. - 60გვ. 1924 წლის სახალხო აჯანყება საქართველოში (1914-1918 წწ) (ავტორი). - თბილისი, თბილ. უნ-ტის გამ-ბა, 1992. - 56გვ. სოციალიზმის სრულყოფა და ეროვნული ურთიერთობა (ავტორი). - თბილისი, თბილ. უნ-ტის გამ-ბა, 1987. - 265გვ. ენციკლოპედია „საქართველო“, ტ. 2, თბ., 2012. — გვ. 169. რევაზ გრძელიძე — საქართველოს ბიოგრაფიული ლექსიკონი
გრძელფრთიანი ღამურა

გრძელფრთიანი ღამურა (ლათ. Miniopterus schreibersii) — ძუძუმწოვარი ცხოველი ხელფრთიანების რიგისა. გავრცელებულია სამხრეთ ევროპაში, ჩრდილოეთ აფრიკაში, აზიასა და ავსტრალიაში. საქართველოში გვხვდება მხოლოდ ერთი სახეობა. რეგისტრირებულია ბათუმში, სოხუმში, ზუგდიდში, თბილისსა და მის შემოგარენში. ბინადრობს ტაძრებისა და სამრეკლოების გუმბათებს ქვეშ, სახლების სხვენში, გამოქვაბულებსა და ხის ფუღუროებში. შემოდგომით დიდდიდ გუნდებად მიფრინავს სამხრეთით (ინდოეთი, აფრიკა). მაისის ბოლოს – ივნისში შობს 1–2 ნაშიერს. გრძელფრთიანი ღამურა ანადგურებს მავნე მწერებს. შეტანილია „საქართველოს წითელ წიგნში“. სალაყაია ს., ენციკლოპედია „საქართველო“, ტ. 2, თბ., 2012.
ნიკელის ქლორიდი

ნიკელის ქლორიდი — ქიმიური ნივთიერება ფორმულით NiCl2. ანჰიდრიტ მარილს აქვს ყვითელი ფერი, ხოლო ჰექსაჰიდრატი NiCl2·6H2O არის მწვანე. ნაერთი გამოიყენება მრავალ ქიმიურ სინთეზში. დადასტურებულია, რომ აქვს კანცეროგენული თვისებები. იმისათვის რომ ჰიდრატი მარილი გადავიდეს ანჰიდრიტში, ამისათვის მხოლოდ გახურება არ კმარა, ვინაიდან 66-133 °C-ზე მიიღება ნიკელის ქლორიდის დიჰიდრატი. ანჰიდრიტის მისაღებად იყენებენ თიონილის ქლორიდს. რეაქციის პროდუქტებია ნიკელის ქლორიდი გოგირდის დიოქსიდი და ქლორწყალბადის აირი: NiCl 2 ⋅ 6 H 2 O + 6 SOCl 2 ⟶ NiCl 2 + 6 SO 2 + 12 HCl {\displaystyle {\ce {NiCl2.6H2O + 6 SOCl2 -> NiCl2 + 6SO2 + 12HCl}}} დეჰიდრატაციისას მარილის შეფერილობა მწვანედან ყვითელში გადადის. სხვა გზით მისი მიღება შესაძლებელია სუფთა პროდუქტი ჰექსაამინონიკელის ქლორიდისგან, რომელიც იშლება გახურებისას: [ Ni ( NH 3 ) 6 ] Cl 2 hexammine nickel   chloride → 175 − 200 ∘ C NiCl 2 + 6 NH 3 {\displaystyle {\ce {{\overset {hexammine \atop nickel~chloride}{[Ni(NH3)6]Cl2}}->[175-200^{\circ }{\ce {C}}]NiCl2{}+6NH3}}} ↑ Grimsrud, Tom K; Andersen, Aage (2010). „Evidence of carcinogenicity in humans of water-soluble nickel salts“. Journal of Occupational Medicine and Toxicology. 5 (1): 7. doi:10.1186/1745-6673-5-7. PMC 2868037. PMID 20377901. ↑ Pray, A. P.; Tyree, S. Y.; Martin, Dean F.; Cook, James R. (1990). Anhydrous Metal Chlorides, გვ. 321–2. DOI:10.1002/9780470132593.ch80. ISBN 9780470132593.  ↑ Karyakin, Yu.V. (1947). Pure chemicals. Manual for laboratory preparation of inorganic substances, Moscow, Leningrad "State Scientific Technical Publishing of Chemical Literature" (Russian), გვ. 416.
ლაშა გიუნაშვილი

ლაშა გიუნაშვილი (დ. 29 ივნისი, 1992, ქარელი) — ქართველი სპორტსმენი (ძიუდო), საქართველოს ჩემპიონი (2014), ორგზის ვერცხლისა (2012, 2016) და ბრინჯაოს (2017) პრიზიორი, ახალგაზრდებს შორის საქართველოს ჩემპიონატის ბრინჯაოს პრიზიორი (2010), ევროპის ჩემპიონი (2017, ვარშავა, პოლონეთი). ლაშა გიუნაშვილი[მკვდარი ბმული] — ქართული სპორტი
ამერიკის პენსიონერთა ასოციაცია

ამერიკის პენსიონერთა ასოციაცია, „ეი-ეი-არ-ფი“, (ინგლ. American Association of Retired Persons — AARP) — საზოგადოებრივი, არაპარტიული ორგანიზაცია ამერიკის შეერთებულ შტატებში, რომლის მიზანია 50 წელს გადაცილებული ამერიკელების უფლებებისა და ინტერესების ლობირება. დააფუძნა 1958 წელს ყოფილმა პედაგოგმა ეთელ ანდრუსმა. 1982 წელს შეუერთდა ანდრუსის მიერვე 1947 წელს დაარსებულ პენსიონერი მასწავლებლების ეროვნულ ასოციაციას. გამოსცემს ჟურნალ „AARP The Magazine“-ს (ყოფ. „Modern Maturity“), რომელიც ამერიკაში ყველაზე დიდი ტირაჟის მქონე პერიოდული გამოცემაა. ორგანიზაცია აერთიანებს 38 მილიონ წევრს (2018). არჩევნებში ასოციაციის წევრების გამორჩეულად მაღალი აქტიურობის გამო AARP აშშ-ში ერთ-ერთ ყველაზე გავლენიან ინტერესთა ჯგუფად ითვლება. ამერიკის პენსიონერთა ასოციაცია — სტატია ენციკლოპედია ბრიტანიკიდან (ინგლისური)
გუგული

გუგული, ჩვეულებრივი გუგული (ლათ. Сuculus canorus) — ფრინველი გუგულისნაირთა რიგისა. ზომით მტრედზე პატარაა, შორიდან ჰგავს მიმინოს. გავრცელებულია ევროპაში, აზიასა და აფრიკაში. საქართველოში რეგისტრირებულია როგორც მოზაფხულე გადამფრენი ფრინველი. ბინადრობს ფოთლოვანსა და შერეულ ტყეებში, ანთროპომორფულ ლანდშაფტში (ბაღები, ველმინდვრები და მისთ.). ტიპური ბუდობრივი პარაზიტია. გაზაფხულ-ზაფხულის განმავლობაში ბეღურასნაირთა ბუდეებში დებს 12–25 კვერცხს. დადებისას იტაცებს და ჭამს მასპინძლის 1–2 კვერცხს. გუგულის მართვე გამოჩეკისთანავე რეფლექსურად აგდებს ბუდიდან მასპინძლის ბარტყებსა და კვერცხებს. იკვებება მწერებითა და მათი მატლებით, რითაც სარგებლობა მოაქვს. „გუგულით“ აგრეთვე მოიხსენიებენ გუგულისებრთა ოჯახის (Сuculidae) სხვა წარმომადგენლებსაც (სულ მსოფლიოში დაახლოებით 39 გვარის 129 სახეობაა). „ბუდობრივი პარაზიტიზმი“ დამახასიათებელია მხოლოდ 80 სახეობისათვის. ჟორდანია რ., ენციკლოპედია „საქართველო“, ტ. 2, თბ., 2012. — გვ. 172. ↑ common cuckoo — ინგლისურ-ქართული ბიოლოგიური ლექსიკონი.
მაგდალენა აბაკანოვიჩი

მაგდალენა აბაკანოვიჩი (პოლ. Magdalena Abakanowicz; დ. 20 ივნისი, 1930, ფალენტი, პოლონეთი, — გ. 20 აპრილი, 2017, ვარშავა) — პოლონელი მხატვარი და მოქანდაკე. საერთაშორისო აღიარება მოუტანა მასიურმა, ბიომორფულმა ტექსტილურმა ქანდაკებებმა. დაიბადა არისტოკრატული წარმოშობის ოჯახში. დაამთავრა ვარშავის სახვითი ხელოვნების აკადემია (1955). 1979 წლიდან პოზნანის ხელოვნების უნივერსიტეტის პროფესორი იყო. მუშაობდა გრაფიკაში, ფერწერაში, მხატვრული ტექსტილის დარგში. აბაკანოვიჩი იყო ტექსტილური ქანდაკების პიონერი და აქტიური პოპულარიზატორი. აქანდაკებდა ასევე ბრინჯაოში, ქვაში, რკინასა და ბეტონში. მისი ნამუშევრებისთვის, რომელთაც თავადვე „აბაკანები“ უწოდა, დამახასიათებელია მონუმენტურობა, ექსპრესიულობა და ბუნებრივი ფორმების გამეორება. მის სტილს ბევრი მიმბაძველი გამოუჩნდა ევროპასა და ამერიკაში. „ამოუცნობნი“, ინსტალაცია პოზნანში „უცნობი ზრდის სივრცე“, ევროპის პარკი, ლიეტუვა მაგდალენა აბაკანოვიჩი — სტატია ენციკლოპედია ბრიტანიკიდან (ინგლისური)
ჰალიოტისი

ჰალიოტისი, „ზღვის ყური“ (ლათ. Haliotis) — ზღვის მოლუსკების გვარი, მიეკუთვნება ჰალიოტიდების ოჯახს (Haliotidae) და აერთიანებს ათეულობით სახეობას. გავრცელებულია მსოფლიოს მრავალ თბილ ზღვაში. მოლუსკის სხეული დაფარულია ნიჟარით, რომლის გარეთა ზედაპირს აქვს მცირე ზომის ხვრელების რიგი. სხეულის ზრდასთან ერთად ამ ხვრელების უმეტესობა იხურება, ნაწილი ღია რჩება და ცხოველმოქმედების პროდუქტების გამოსაყოფად გამოიყენება. სხეულის საშუალო ზომა 10-25 სმ-ია. უდიდესი სახეობაა H. rufescens, რომლის ზომა 30 სმ აღწევს. ნიჟარის მბზინავი შიდა ზედაპირი, რომელიც ირიზაციით ხასიათდება, გამოიყენება დეკორატიული მიზნით, ხოლო კუნთოვანი ფეხი ძვირფას საკვებად ითვლება. სამრეწველო თევზჭერა ხდება ამერიკის შეერთებულ შტატებში (კალიფორნია), მექსიკაში, იაპონიასა და სამხრეთ აფრიკაში. ჰალიოტისი — სტატია ენციკლოპედია ბრიტანიკიდან (ინგლისური)
კლაუდიო აბადო

კლაუდიო აბადო (იტალ. Claudio Abbado; დ. 26 ივნისი, 1933, მილანი, — გ. 20 იანვარი, 2014, ბოლონია) — იტალიელი დირიჟორი და პიანისტი. სწავლობდა მილანის ჯუზეპე ვერდის სახელობის კონსერვატორიაში. 1969 წლიდან იყო მილანის თეატრ „ლა სკალას“ დირიჟორი, შემდეგ კი — სამხატვრო ხელმძღვანელი (1986 წლამდე). ამავდროულად, 1971 წლიდან იყო ვენის ფილარმონიის, ხოლო 1979 წლიდან ლონდონის სამეფო ორკესტრის მთავარი დირიჟორი. 1989-2002 წლებში ბერლინის ფილარმონიის მთავარი დირიჟორისა და სამხატვრო ხელმძღვანელის პოზიციაზე ჩაანაცვლა ჰერბერტ ფონ კარაიანი. ცნობილი იყო თამამი მუსიკალური ინტერპრეტაციებით, მათ შორის, თანამედროვე მუსიკის ელემენტების უხვი გამოყენებით. მიღებული ჰქონდა არაერთი მუსიკალური და სახელმწიფო ჯილდო, მათ შორის, კომოდორის ორდენი იტალიის რესპუბლიკის წინაშე დამსახურებისთვის (1992), საპატიო ლეგიონის ორდენის დიდი ჯვარი (1986) და სხვ. მუსიკის ენციკლოპედიური ლექსიკონი / [შემდგ.: ანზორ თამარაშვილი; მთ. რედ.: გულბათ ტორაძე]. [ახალციხე: თბილ. უნ-ტის მესხეთის ფილიალის გამ-ბა], 2005. კლაუდიო აბადო — სტატია ენციკლოპედია ბრიტანიკიდან (ინგლისური)
აბას I (ეგვიპტე)

აბას I (არაბ. عباس الأول, თურქ. I. Abbas Hilmi Paşa; დ. 1813, ჯიდა, ახლანდ. საუდის არაბეთი, — გ. 13 ივლისი, 1854, ბანჰა, ეგვიპტე) — ეგვიპტის მმართველი (ვალი) 1848-1854 წლებში, მუჰამედ ალი-ფაშას შვილიშვილი. ეგვიპტის სათავეში მოვიდა 1848 წელს პაპის, მუჰამედ ალის ხელისუფლებიდან ჩამოშორებისა და ბიძამისის, იბრაჰიმ-ფაშას გარდაცვალების შემდეგ. მისი მმართველობის დროს გაუქმდა წინამორბედის მიერ დაწყებული რეფორმები, რომელიც ქვეყნის მოდერნიზაციას ისახავდა მიზნად. ეჭვით უყურებდა უცხოელებთან ურთიერთობებს, თუმცა ბრიტანელებს უფლება მისცა გაეყვანათ რკინიგზა ალექსანდრიასა და კაიროს შორის 1851 წელს. სანაცვლოდ, ბრიტანელი დიპლომატები მას ეხმარებოდნენ ოსმალეთის ცენტრალურ ხელისუფლებასთან სადავო საკითხების გადაწყვეტაში. სულთნის მთავრობასთან უთანხმოების მიუხედავად, ყირიმის ომის დროს აბასმა ჯარი მიაშველა ოსმალეთს რუსეთის წინააღმდეგ. აბასი ეწეოდა კარჩაკეტილ ცხოვრებას, გატაცებული იყო არაბული ცხენების მოშენებით. მოკლეს მსახურებმა საკუთარ სასახლეში 1854 წელს. აბასის შემდეგ ეგვიპტის მმართველი ბიძამისი, მუჰამედ-ალის მეოთხე ვაჟი — საიდ-ფაშა გახდა. აბას I, ეგვიპტის მეფისნაცვალი — სტატია ენციკლოპედია ბრიტანიკიდან (ინგლისური)
შამილ გოგოჭური

შამილ გოგოჭური (დ. 20 დეკემბერი, 1997, დუშეთი) — ქართველი სპორტსმენი (სუმო), 18-წლამდელებს შორის მსოფლიო ჩემპიონატის ვერცხლის პრიზიორი, 18-წლამდელებს შორის ევროპის ჩემპიონი და ვერცხლის პრიზიორი, 23-წლამდელებს შორის ევროპის ჩემპიონი. შამილ გოგოჭური[მკვდარი ბმული] — ქართული სპორტი
ნიკოლო დელ აბატე

ნიკოლო დელ აბატე (იტალ. Niccolò dell'Abbate; დ. დაახლ. 1512, მოდენა, — გ. 1571, ფონტენბლო) — იტალიელი მხატვარი. სწავლობდა მშობლიურ მოდენაში, საბოლოოდ კი მისი შემოქმედებითი ხედვა კორეჯოსა და პარმიჯანინოს ზეგავლენით ჩამოყალიბდა ბოლონიაში (1544-1552). აქ აბატე ხატავდა პორტრეტებს, ასევე ფრესკებს მანიერიზმის სტილში შესრულებული პეიზაჟებითა და ფიგურული კომპოზიციებით. 1522 წელს საფრანგეთის მეფე ანრი II-ის მიწვევით შეუერთდა პრიმატიჩოს ხელმძღვანელობით ფონტენბლოს სასახლის გაფორმებაზე მომუშავე მხატვართა ჯგუფს. მის მიერ ფონტენბლოში შესრულებული ფრესკების დიდი ნაწილი დაკარგულია. საფრანგეთში აბატე სიცოცხლის ბოლომდე დარჩა. მისმა მითოლოგიური სიუჟეტებით სავსე პეიზაჟებმა დიდი გავლენა მოახდინა კლასიკური ფრანგული ფერწერის ტრადიციებზე, მათ შორის, კლოდ ლორენისა და ნიკოლა პუსენის შემოქმედებაზე. Béguin S., Piccinini F. Nicolò Dell’Abate: storie dipinte nella pittura del Cinquecento tra Modena e Fontainebleau. Cinisello Balsamo։ Silvana, 2005 ნიკოლო დელ აბატე — სტატია ენციკლოპედია ბრიტანიკიდან (ინგლისური)
ლევან გუგავა

ლევან გუგავა (დ. 7 ნოემბერი, 1999, ლენტეხი) — ქართველი სპორტსმენი (ძიუდო), ჭაბუკებს შორის საქართველოს ჩემპიონატის ვერცხლის პრიზიორი (2016, 66 კგ), ჭაბუკებს შორის ევროპის თასის ვერცხლის პრიზიორი (2016, 66 კგ), ჭაბუკებს შორის ევროპის ჩემპიონი (2016, ტულუზა, საფრანგეთი). ახალგაზრდებს შორის მსოფლიოს ბრინჯაოს პრიზიორი (2014). ლევან გუგავა[მკვდარი ბმული] — ქართული სპორტი
ომარ გუსოშვილი

ომარ გუსოშვილი (დ. 28 მაისი, 1992, გორი) — ქართველი სპორტსმენი, თავისუფალ სტილში მოჭიდავე, 23-წლამდელებს შორის ევროპის ჩემპიონი (2015, ვალბჟიხი, პოლონეთი), საერთაშორისო ტურნირების ბრინჯაოს მედლის მფლობელი. ომარ გუსოშვილი[მკვდარი ბმული] — ქართული სპორტი
ზაზა დაბრუნდაშვილი

ზაზა დაბრუნდაშვილი (დ. 30 ივნისი, 1970) — ქართველი სპორტსმენი (ძიუდო), საქართველოს ჩემპიონატის ბრინჯაოს პრიზიორი (1997, 95 კგ), ახალგაზრდებს შორის მსოფლიო ჩემპიონი  და ევროპის ჩემპიონატის ბრინჯაოს პრიზიორი (1990, 95 კგ), ევროპის ჩემპიონი გუნდურში (1990, დუბროვნიკი, იუგოსლავია) ზაზა დაბრუნდაშვილი[მკვდარი ბმული] — ქართული სპორტი
დიმიტრი კობაური

დიმიტრი კობაური (დ. 9 აპრილი, 1999, დუშეთი) — ქართველი სპორტსმენი (სამბო), სამბოში ჭაბუკებს (2016, 75 კგ) და ახალგაზრდებს (2019, 82 კგ) შორის ევროპის ჩემპიონატების ბრინჯაოს პრიზიორი. დიმიტრი კობაური[მკვდარი ბმული] — ქართული სპორტი
დავით კოპაძე

დავით კოპაძე (დ. 1 მარტი, 1997, გორი) — ქართველი სპორტსმენი (სამბო), ახალგაზრდებს შორის მსოფლიო ჩემპიონატის ვერცხლისა და ევროპის ჩემპიონატის ბრინჯაოს პრიზიორი (2017, 68 კგ). დავით კოპაძე[მკვდარი ბმული] — ქართული სპორტი
კონსტანტინე კუპატაძე

კონსტანტინე კუპატაძე (დ. 28 აპრილი, 1983, ბოლნისი) — ქართველი სპორტსმენი (კრივი), დაღესტნისა და ესტონეთის A კლასის ტურნირებში გამარჯვებული. ათენის XXVIII ოლიმპიური თამაშების მონაწილე. კონსტანტინე კუპატაძე[მკვდარი ბმული] — ქართული სპორტი
შმაგი ლაგაზური

შმაგი ლაგაზური (დ. 9 ოქტომბერი, 1992, ახმეტა) — ქართველი სპორტსმენი (სამბო). არჩილ ჩოხელის მემორიალის გამარჯვებული (2016, თბილისი, საქართველო, 68 კგ). ევროპის ჩემპიონატის ბრინჯაოს მედლის მფლობელი (2015, ზაგრები, ხორვატია). ახალგაზრდებს შორის ევროპის ჩემპიონატის ოქროს მედლის მფლობელი (2012, ბუქარესტი). შმაგი ლაგაზაური — ქართული სპორტი
რაჯასი

რაჯასი (სანსკ. रजस् rajas "ვნება") — ცნება ინდუიზმში, ერთ-ერთი გუნა, ენერგიისა და ვნების ბუნება. რაჯასი ამოძრავებს მაღალი ვარნის წარმომადგენლებს — კშატრიებს (მეომრებს). საერთო გაგებით რაჯასი არსებათა სექსუალური ენერგიის, ვნების, აქტიური მოქმედების წყაროს წარმოადგენს.
კენტუკის დერბი

კენტუკის დერბი (ინგლ. Kentucky Derby) — ყოველწლიური საცხენოსნო შეჯიბრი, რომელიც კენტუკის დერბის ფესტივალის დროს, თითქმის ყოველთვის მაისის პირველ შაბათ დღეს ლუისვილში, აშშ-ში ტარდება. შეჯიბრი იმართება პირველი ჯგუფის სამი წლის წმინდასისხლის ინგლისურ ცხენებს შორის 2000 მეტრ დისტანციაზე ტალახში. ულაყები, როგორც წესი, ატარებენ 57 კილოგრამს, ხოლო ფაშატები 55-ს. ამერიკის შეერთებულ შტატებში ამ დოღს ისეთი ფრაზებით მოიხსენიებენ როგორებიცაა: „ყველაზე ამაღელვებელი ორი წუთი სპორტში“ ან „ყველაზე სწრაფი ორი წუთი სპორტში“. კენტუკის დერბი 1875 წლიდან შეუჩერებლად იმართებოდა, მაშინაც კი, როცა დიდი დეპრესიის ან პირველი და მეორე სოფლიო ომების პერიოდში ოლიმპიურ თამაშებსაც კი აუქმებდნენ. კენტუკის დერბიზე დამსწრეთა რაოდენობა აღემატება ყველანაირი სხვა ჯგუფური დოღებისას, მაგალითად, პრიკნეს და ბელმონტ სტეიკსის, ასევე ბრიდერს თასისას. კორონავირუსის პანდემიის გამო რიგით 146-ე კენტუკის დერბი 2020 წლის 2 მაისის ნაცვლად, 2020 წლის 5 სექტემბერს ჩატარდება. ↑ "Tenth Race Churchill May 1, 2004". May 1, 2004. Daily Racing Forum. Accessed on May 9, 2006. ↑ https://www.tvg.com/promos/kentucky-derby/kentucky-derby-history.html დაარქივებული January 27, 2019, საიტზე Wayback Machine. Kentucky Derby History ↑ 2009 The Original Racing Almanac, page 140 for Kentucky Derby, page 156 for the Preakness Stakes, page 241 for Kentucky Oaks, page 167 for Belmont Stakes, page 184 Breeders' Cup, June 26, 2008. ↑ https://www.wlky.com/article/churchill-downs-to-hold-its-first-ever-virtual-horse-race-on-original-derby-date/32251528# დაარქივებული April 25, 2020, საიტზე Wayback Machine. Churchill Downs to hold its first-ever virtual horse race on original Derby date
იური ლომაძე

იური ლომაძე (დ. 5 დეკემბერი, 1996, ოზურგეთი) — ქართველი სპორტსმენი (ბერძნულ-რომაული ჭიდაობა), ახალგაზრდებს შორის საქართველოს ჩემპიონატის ბრინჯაოს პრიზიორი (2016, 73 კგ). 2020 წლის 7 ივლისს იური ლომაძე ჯგუფური ძალადობის ბრალდებით დააკავეს. იური ლომაძე — ქართული სპორტი ↑ შურისძიება ახლობელი, ორსული ადამიანისთვის? ევროპის ვიცე-ჩემპიონი იური ლომაძე ჯგუფური ძალადობის ბრალდებით დააკავეს...
ზაზა ლომთაძე

ზაზა ლომთაძე (დ. 1 სექტემბერი, 2001, ქუთაისი) — ქართველი სპორტსმენი (ძალოსნობა), ჭაბუკებს შორის ევროპის ჩემპიონატის ვერცხლის პრიზიორი (2018, მილანი, იტალია, 94 კგ). ზაზა ლომთაძე[მკვდარი ბმული] — ქართული სპორტი
შერონ დრეიპერი

შერონ მილს დრეიპერი (ინგლ. Sharon Mills Draper; დ. 21 აგვისტო, 1948) — ამერიკელი საბავშვო მწერალი და პროფესიონალი მასწავლებელი. არის 1997 წლის საუკეთესო მასწავლებელი, „კორეტა სკოტ კინგის პრემიის“ ხუთ გზის ლაურეატი. მის განთქმულ ნაწარმოებებს შორისაა: „ორმაგი ჰოლანდიური“ (2004), „სპილენძის მზე“ (2006), „გონების მიღმა“ (2010). მისი წიგნი „გონების მიღმა“, New York Times ბესთსელერების პირველ ადგილს, გადაბმულად ორი წელი იკავებდა. შერონ დრეიპერი დაიბადა 1948 წლის 21 აგვისტოს, კლივლენდიში, ოჰაიოში. არის ვიქტორ დ. მილსის და კატერინა გაჯეტ მილსის ქალიშვილი. ჰყავს ორი უმცროსი და. ბავშვობაში მას ფორტეპიანოზე დაკვრა და წიგნების კითხვა უყვარდა. 11 წლის ასაკში ადგილობრივ ბიბლიოთეკაში ყველა საბავშვო წიგნი ჰქონდა წაკითხული, სწორედ ამის გამო, მას მისცეს სპეციალური ბიბლიოთეკის ბარათი, რომელიც მას საშუალებას აძლევდა მოზარდების წიგნებიც წაეკითხა. პიპერდინის უნივერსიტეტში ინგლისურის განხრით აიღო ბაკალავრის ხარისხი, ხოლო 1974 წელს მაგისტრის ხარისხი უნივერსიტეტ მიამი. სწავლის დასრულების შემდეგ იგი მასწავლებლად მუშაობდა ადგილობრივ საჯარო სკოლებში. დრეიპერმა სამწერლო კარიერა 1990 წელს დაიწყო, როდესაც როგორც მასწავლებელმა მეცხრე კლასელის გამოწვევა მიიღო. შემდეგ მან მონაწილეობა მიიღო ერთ-ერთ ლიტერატურულ კონკურსში, რომლის ფარგლებშიდაც მან დაწერა მოკლე მოთხრობა, სახელწოდებით „ერთი პატარა ლამპარი“. კონკურსში გამარჯვების შედეგად, იგი დაჯილდოვდა 5000 აშშ დოლარით მისი მოთხრობა კი საჯაროდ გამოქვეყნდა. 2000 წელს მან შეწყვიტა მასწავლებლად მუშაობა, რათა წიგნების წერისთვის უფრო მეტი დრო დაეთმო. იგი მეუღლესთან ერთად, აშშ-ს შტატის, ოჰაიოს ერთ-ერთ ქალაქში, ცინცინატიში ცხოვრობს. ↑ "Sharon M. Draper: Embracing Literacy" by KaaVonia Hinton, Scarecrow Studies in Young Adult Literature, 31, Scarecrow Press, 2008 ↑ Simon and Schuster Authors A-Z: Sharon M. Draper ↑ Hinton, KaaVonia (2008-12-04). Sharon M. Draper: Embracing Literacy (en). Scarecrow Press. ISBN 9780810866539.  ↑ „In Conversation: Sharon M. Draper and Jason Reynolds“. Publishers Weekly (Online). October 2018 – წარმოდგენილია Ebscohost-ის მიერ. ↑ 5.0 5.1 Hinton, KaaVonia (October 2008). „AUTHOR PROFILE: SHARON M. DRAPER“. Library Media Connection. 27 (2): 42–43 – წარმოდგენილია Ebscohost-ის მიერ. ↑ Sharon M. Draper | Encyclopedia.com. ციტირების თარიღი: 2019-11-06 ↑ Castellitto, Linda M.. (2015-01-01) This is the sound of courage English. ციტირების თარიღი: 2019-11-26[მკვდარი ბმული] ↑ Draper, Sharon M. (Spring–Summer 2001). „Alex Haley, me, and a kid named Kyrus: a tale of cosmic connections“. Obsidian III. 3 (1): 26+ – წარმოდგენილია Gale Literature Resource Center-ის მიერ.CS1-ის მხარდაჭერა: თარიღის ფორმატი (link) ↑ Sharon M. Draper Books, Author Biography, and Reading Level | Scholastic. ციტირების თარიღი: 2019-11-06
ლიხაურის მაცხოვრის ხატი

ლიხაურის მაცხოვრის ხატი — მაცხოვრის ოქროს პერანგიანი ხატი (0,24x0,17 მ.) ლიხაურის ეკლესიიდან. 1873 წელს ხატი პირველად მოინახულა და აღწერა დიმიტრი ბაქრაძემ, 1890 წელს ნიკოდიმ კონდაკოვმა შეიტანა თავის ნაშრომში. მაცხოვრის ხატი ასევე შეტანილია დიმიტრი ერმაკოვის კოლექციაშიც (№2016). ხატს უკან ჰქონდა ვერცხლის დაფა ასომთავრული წარწერით: Бакрадзе Д., „Археологическое путешествие по Гурии и Адчаре“. СПб. ст. 110-111, 1878г. Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 137-138, 1890г.
კლივლენდ ებე

კლივლენდ ებე (ინგლ. Cleveland Abbe; დ. 3 დეკემბერი, 1838, ნიუ-იორკი, აშშ, — გ. 28 ოქტომბერი, 1916, ჩევი-ჩეისი, მერილენდი, აშშ) — ამერიკელი მეტეოროლოგი. განათლებით იყო ასტრონომი. 1868 წელს დაინიშნა ცინცინატის ობსერვატორიის დირექტორად. დაინტერესებული იყო მეტეოროლოგიით, დააარსა ამინდის პროგნოზის საჯარო სამსახური, რომელიც შემდგომში საფუძვლად დაედო აშშ-ის ამინდის ბიუროს (თავდაპირველად იყო სამხედრო ქვედანაყოფი, 1891 წლიდან — სამოქალაქო სამსახური), რომელსაც 45 წელზე მეტხანს ხელმძღვანელობდა. კლივლენდ ებე — სტატია ენციკლოპედია ბრიტანიკიდან (ინგლისური) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 5.0 5.1 Biographical Database of Southern African Science — 2002. <a href="https://wikidata.org/wiki/Track:Q24276683"></a> ↑ 6.00 6.01 6.02 6.03 6.04 6.05 6.06 6.07 6.08 6.09 6.10 6.11 6.12 6.13 6.14 6.15 6.16 6.17 The Biographical Dictionary of America / R. Johnson — Boston: 1906. — Vol. 1. — P. 21. <a href="https://wikidata.org/wiki/Track:Q100"></a><a href="https://wikidata.org/wiki/Track:Q19079852"></a><a href="https://wikidata.org/wiki/Track:Q7369859"></a> ↑ 7.0 7.1 7.2 7.3 American National Biography — 1999. — Vol. 1. <a href="https://wikidata.org/wiki/Track:Q465854"></a> ↑ Find a Grave — 1996. <a href="https://wikidata.org/wiki/Track:Q63056"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ https://www.nasonline.org/programs/awards/public-welfare-medal.html
გონების მიღმა (რომანი)

გონების მიღმა (ინგლ. Out of My Mind) — ამერიკელი მწერლის, შერონ დრეიპერის რეალისტური და საბავშვო წიგნი. პირველად გამოქვეყნდა 2010 წლის 9 მარტს, აშშ-ში, „Atheneum Books“-ის მიერ. წიგნი New York Times-ის ბესტსელერებში პირველ ადგილს ორი წლის განმავლობაში იკავებდა. მეხუთე გამოცემის გარეკანის ილუსტრირება ეკუთვნის დენიელ ჩანგს. რეკომენდებულია V–VIII კლასის ასაკის ბავშვებისთვის. დაწერილია პირველ პირში. ყურადღება!  ქვემოთ მოყვანილია სიუჟეტის და/ან დასასრულის დეტალები. შერონ დრეიპერის „გონების მიღმა“ მოგვითხრობს მელოდი ბრუკსის შესახებ, რომელსაც ცერებრული დამბლა აქვს. მას შეზღუდული აქვს მეტყველების და გადაადგილების უნარი. სწავლობს ინკლუზიურ კლასში და ძალიან ხშირად უწევს კლასელების და მასწავლებლების მხრიდან დამაკნინებელი მოპყრობის ატანა. წიგნში მას ძალიან ბევრი წინააღმდეგობის გადალახვა უწევს, საბოლოოდ მოთხრობის გმირი ახერხებს ცხოვრებისეული წინააღმდეგობების გადალახვას და იგი საკუთარ თავსაც კი სჯობნის. შერონ დრეიპერი — „გონების მიღმა“ ↑ Sharon Draper: Biography. Sharon Draper. დაარქივებულია ორიგინალიდან — 4 ოქტომბერი 2015. ციტირების თარიღი: 16 October 2015.
მარიამ მეგვიპტელი

მარიამ მეგვიპტელი (დ. უცნობია — გ. 522) — მართლმადიდებელი და კათოლიკური ეკლესიების წმინდანი. მართლმადიდებელი ეკლესია მოიხსენიებს ახ. სტილით 14 აპრილს ან ან დიდმარხვის მეხუთე კვირას, ხოლო კათოლიკეები მოიხსენიებენ 3 აპრილს. მოიხსენიებს ასევე ანგლიკანური ეკლესიაც. დაიბადა V საუკუნის შუა წლებში ალექსანდრიაში. თორმეტი წლის ასაკში გაიქცა სახლიდან და ჩვიდმეტი წლის განმავლობაში მისდევდა პროსტიტუციას ალექსანდრიაში. ერთხელაც ის თან გაჰყვა მომლოცველებს იერუსალიმში, რომლებიც გემით მიემგზავრებოდნენ ჯვართამაღლების დღესასწაულზე დასასწრებად. მაგრამ მარიამის მგზავრობის მიზანი ლოცვა კი არ იყო, არამედ მაცდურობა მომლოცველთა შორის. იერუსალიმში ჩასული ეკლესიაში ვერ შევიდა. მარიამმა ლოცვით შესთხოვა ღვთისმშობელს, შეეშვა ეკლესიაში, რათა იმ ჯვრის ხილვის ღირსი გამხდარიყო, რომელზეც აწამეს მაცხოვარი. მარიამმა შესთხოვა ღვთისმშობელს, ეჩვენებინა მისთვის სინანულის გზა. ღვთისმშობლის მითითებით წარემართა მარიამი მდინარე იორდანესაკენ, დასახლდა უდაბნოში და მარტოდმარტო განვლო იქ 47 წელი. იკვებებოდა მცენარეების ფესვებითა და ბალახებით. მარიამ ეგვიპტელი გარდაიცვალა 522 წელს. ღირსი დედა მარიამ მეგვიპტელი მარიამ მეგვიპტელი